**PRIHLÁŠKY NA VZDELÁVANIE V STREDNEJ ŠKOLE**

**Žiaci základných škôl a ich rodičia sa v týchto dňoch rozhodujú, akú strednú školu si vyberú. Prečítajte si aktualizované základné informácie o podaní prihlášky na strednú školu i termínoch prijímacích skúšok v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z. Ministerstvo školstva, vedy, výskumu a športu SR.**

* Zákonný zástupca neplnoletého žiaka môže podať prihlášku na vzdelávanie, v ktorej **uvedie podľa záujmu v poradí najviac dva odbory vzdelávania, ktoré nevyžadujú overenie špeciálnych schopností, zručností alebo nadania a najviac dva odbory vzdelávania, ktoré vyžadujú overenie špeciálnych schopností, zručností alebo nadania**; vybrané odbory vzdelávania môžu byť aj na tej istej škole.
* SŠ zverejní kritériá na všetky odbory pre nasledujúci školský rok (aj na svs.edu.sk/proforient.aspx) – do **30. 11. 2022**
* Prihláška na vzdelávanie sa podáva riaditeľovi základnej školy **do 14. marca** a riaditeľovi strednej školy **do 20. marca.**
* Hodnotenie žiaka uvedené v prihláške na vzdelávanie potvrdzuje základná škola, ktorú žiak navštevuje. Ak to nie je možné, k prihláške na vzdelávanie sa pripoja vysvedčenia zo základnej školy alebo ich osvedčené kópie.
* Žiak so zdravotným znevýhodnením pripojí k prihláške na vzdelávanie **vyjadrenie lekára** so špecializáciou všeobecné lekárstvo **o zdravotnej spôsobilosti** študovať zvolený odbor vzdelávania.
* Žiak so špeciálnymi výchovno-vzdelávacími potrebami pripojí k prihláške na vzdelávanie **správu z diagnostického vyšetrenia** vykonanú zariadením poradenstva a prevencie **nie staršiu ako dva roky.**
* Žiak môže k prihláške pripojiť doklad o úspešnej účasti v predmetovej olympiáde alebo v súťaži, ktorá súvisí s odborom alebo štúdiom, o ktoré sa uchádza.
* Ak sa podáva prihláška na štúdium v študijnom alebo v učebnom odbore, v ktorom sa odborné vzdelávanie a príprava poskytuje v systéme duálneho vzdelávania, pripojí k prihláške aj potvrdenie o odbornom vzdelávaní a príprave žiaka v systéme duálneho vzdelávania vydané podľa osobitného predpisu.
* Ak sa podáva prihláška na štúdium v strednej športovej škole, pripojí k prihláške potvrdenie národného športového zväzu, že je uvedený v zozname talentovaných športovcov podľa osobitného predpisu a vyjadrenie lekára so špecializáciou v špecializačnom odbore telovýchovné lekárstvo.
* Riaditeľ strednej odbornej školy môže určiť kritériá na prijatie žiaka bez prijímacej skúšky na učebný odbor SOŠ (ukončenie vzdelávania záverečnou skúškou a získaním výučného listu).
* Riaditeľ strednej školy môže zaradiť prijatie žiaka bez prijímacej skúšky do podmienok prijímacieho konania, ak v externom testovaní dosiahol úspešnosť najmenej:
* **90% v každom vyučovacom predmete samostatne** (prijatie na gymnázium),
* **80 % v každom vyučovacom predmete samostatne** (prijatie na maturitný odbor strednej odbornej školy).

 Uvedené sa nevzťahuje na prijímanie na odbor, ktorý vyžaduje overenie špeciálnych schopností, zručností alebo nadania.

* Riaditeľ strednej školy odošle rozhodnutie o prijatí žiaka bez prijímacej skúšky najneskôr 7 dní pred termínom konania prijímacích skúšok.
* Prijímacie skúšky sa budú konať začiatkom mája 2023.
* Termín pre zverejnenie zoznamu uchádzačov podľa výsledkov 1. kola prijímacieho konania je **19. 5. 2023.**
* Termín pre zverejnenie zoznamu uchádzačov podľa výsledkov 1. kola prijímacieho konania je **23. 6. 2023.**
* Ak bol žiak prijatý na vzdelávanie v strednej škole, zákonný zástupca písomne potvrdí strednej škole prijatie na vzdelávanie **najneskôr do troch pracovných dní.**
* Proti rozhodnutiu riaditeľa strednej školy o neprijatí sa môže zákonný zástupca odvolať v lehote **do piatich dní odo dňa doručenia rozhodnutia**.

Na stránke školského výpočtového strediska (svs.edu.sk) <https://www.svs.edu.sk/prehlady.aspx> sú dostupné informácie o plánovanom počte prijatých žiakov na SŠ. Taktiež sa priebežne uvádzajú aktualizované informácie o počtoch záujemcov o štúdium na jednotlivých odboroch SŠ, o možnostiach štúdia podľa odborov a škôl, ako aj kritériá prijímania na stredné školy.

Na youtube – **Online burza stredných škôl BBSK**

**výborná stránka – www.trendyprace.sk**

**Termíny konania prijímacích skúšok pre školský rok 2023/2024**

1. **kolo prijímacích skúšok:**
* **na gymnáziá, stredné odborné školy, školy umeleckého priemyslu a konzervatóriá**

**1. termín:**

▪ **4. 5. 2023** alebo **5. 5. 2023**

▪ **28. 4. 2023 – 3. 5. 2023** (talentové skúšky + overenie zdravotnej spôsobilosti na stredné športové školy)

**2. termín:**

▪ **9. 5. 2023** alebo **10. 5. 2023**

▪ **11. 5. 2023 - 15. 5. 2023** (talentové skúšky + overenie zdravotnej spôsobilosti na stredné športové školy)

**Odvolanie** – od **16. 5. 2023** (talentové aj netalentové odbory)

Riaditeľ strednej školy po prerokovaní v pedagogickej rade školy **do 6. júna** rozhodne o tom, či sa na škole vykonajú prijímacie skúšky v ďalšom termíne (**2. kolo**) na nenaplnený počet miest pre žiakov, ktorých možno prijať do tried prvého ročníka.

1. **kolo prijímacích skúšok:**
* **na gymnáziá, stredné odborné školy, školy umeleckého priemyslu a konzervatóriá**

**termín:**

▪ **20. a 21. 6. 2023**

**Odvolanie** – od **21. 6. 2023**

SŠ odpovedá do 7. 7. 2023.

Spracovala: Mirka Mrázová, t. č. 0903/812 494